stanford-oval/wikipedia huggingface dataset:
אלה גולומב-גרינברג
חייה ופועלה > לאחר האקציה הגדולה

בתחילת 1943 החלה אלה לעבוד כתופרת בבית החרושת טבנס. במהלך מרד גטו ורשה, באפריל-מאי 1943 העניקו אלה, נחום רמבה ואשתו הניה שירות רפואי ללוחמים. ב-8 במאי 1943 נלכדה אלה על ידי כלב ציד של הנאצים ונשלחה לאומשגפלאץ יחד עם נחום והניה, שם המתינו יומיים עד לגירושם. חלק מהיהודים בגירושים האלה, ובניהם אלה, במקום להישלח להשמדה בטרבלינקה, נשלחו למחנה העבודה פוניאטובה, שם נכפה עליהם לייצר מדי צבא גרמניים במפעל שהיה שייך לאיל ההון ולטר טבנס. אלה הקימה במחנה זה מרפאה מחתרתית ותנועת נוער לילדים. אלה הייתה חלק מתא קטן של אסירים שיצרו קשר עם ז'גוטה, וגם משם הבריחו ילדים באמצעות פעילים מקומיים. פעילי המחתרת תכננו לארגן בריחה המונית והתקוממות יהודית.
בקיץ 1943 היו התקוממויות במחנות שונים, ובהם טרבלינקה ואושוויץ. הגרמנים הוטרדו מכך, והעבירו את עובדי הכפייה מעבודות תפירה לחפירת שוחות הגנה לביצור המחנה. במסגרת "מבצע חג הקציר" בין ה-3 בנובמבר עד ה-8 בנובמבר 1943, כל האסירים היהודים ששהו במחנה, בסביבות 15,000, הוכרחו לרוץ בקבוצות לתעלות שנחפרו בקרבת מקום, ושם הם נורו. כאשר הגרמנים כינסו את העצירים למסדר ב-4.11.1943, הבינו אנשי המחתרת שזה האות לפתוח בהתקוממות, ולכן לא התייצבו למסדר, אלא התבצרו בתוך אחד הצריפים עם מעט כלי הנשק שהצליחו להשיג. הם הצליחו לפגוע באנשי אס-אס, אך אלו הציתו את הצריף וכך נספו כל לוחמי ההתנגדות, ובתוכם אלה, בגיל 39.
חייה ופועלה > לאחר השואה

על פועלה להצלת יהודים הוענק לאלה אות המציל היהודי על ידי ארגון בני ברית במרץ 2019.
ראמי, ביתה, שרדה את השואה בביתם של ידוויגה ויאנוש סטצ'אלצקי, ואומצה לאחריה בידיה דודיה – סם גולמב ואשתו אנה. היא עבדה כאחות.
ראו גם

אירנה סנדלר
ז'גוטה
הוועד לתיאום יהודי
הצלת יהודים במהלך השואה
לקריאה נוספת

טילאר ג' מָצֵאו, הילדים של אירנה, מאנגלית: צילה אלעזר, כתר 2018
יונס טורקוב, אלא גאלאמב-גרינבערג: די קראנקנשוועסטער אין ווארשעווער געטא, הביא לדפוס יעקב אלטער, (תל אביב) : ארגון יוצאי מלאבה בישראל, תש"ל 1970 (ביידיש)
הערות שוליים

1 2  אלה גולומב-גרינברג: דף עד במאגר המרכזי של שמות קרבנות השואה באתר יד ושם
1 2  אות המציל היהודי - אלה גולומב-גרינברג, באתר הגבורה
↑  אלה גולומב-גרינברג בארכיון בית לוחמי הגטאות
↑  טילאר ג' מָצֵאו, הילדים של אירנה, עמ' 79, מאנגלית: צילה אלעזר, כתר 2018
↑  שאלון לרישום ניצולים ופליטים, באתר יד ושם
↑  טילאר ג' מָצֵאו, הילדים של אירנה, עמ' 71, מאנגלית: צילה אלעזר, כתר 2018
↑  טילאר ג' מָצֵאו, הילדים של אירנה, עמ' 39,84, מאנגלית: צילה אלעזר, כתר 2018
↑  טילאר ג' מָצֵאו, הילדים של אירנה, עמ' 75–76, מאנגלית: צילה אלעזר, כתר 2018
↑  טילאר ג' מָצֵאו, הילדים של אירנה, עמ' 78-79,110, מאנגלית: צילה אלעזר, כתר 2018
↑  טילאר ג' מָצֵאו, הילדים של אירנה, עמ' 125–127, מאנגלית: צילה אלעזר, כתר 2018
↑  טילאר ג' מָצֵאו, הילדים של אירנה, עמ' 129, מאנגלית: צילה אלעזר, כתר 2018
↑  טילאר ג' מָצֵאו, הילדים של אירנה, עמ' 135–139, מאנגלית: צילה אלעזר, כתר 2018
↑  טילאר ג' מָצֵאו, הילדים של אירנה, עמ' 171, מאנגלית: צילה אלעזר, כתר 2018
↑  טילאר ג' מָצֵאו, הילדים של אירנה, עמ' 155, מאנגלית: צילה אלעזר, כתר 2018
↑  טילאר ג' מָצֵאו, הילדים של אירנה, עמ' 171,174, מאנגלית: צילה אלעזר, כתר 2018
↑  טילאר ג' מָצֵאו, הילדים של אירנה, עמ' 173, מאנגלית: צילה אלעזר, כתר 2018
↑  טילאר ג' מָצֵאו, הילדים של אירנה, עמ' 215–220, מאנגלית: צילה אלעזר, כתר 2018
↑  טילאר ג' מָצֵאו, הילדים של אירנה, עמ' 226–227, מאנגלית: צילה אלעזר, כתר 2018
↑  טילאר ג' מָצֵאו, הילדים של אירנה, עמ' 243–245, מאנגלית: צילה אלעזר, כתר 2018
↑  טילאר ג' מָצֵאו, הילדים של אירנה, עמ' 275–276, מאנגלית: צילה אלעזר, כתר 2018
אלתית מרמורטוס

| אלתית מרמורטוס |
| --- | --- |
 אלתית מרמורטוס
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: סלמונאים
משפחה:: סלמוניים
סוג:: סלמו
מין:: אלתית מרמורטוס
שם מדעי
 Salmo marmoratus ‏קיווייה, 1829
תחום תפוצה


אלתית מרמורטוס או סלמון מרמורטוס (שם מדעי: Salmo marmoratus) היא מין של דג מאכל ממשפחת הסלמוניים החי רק בכמה נהרות ונחלים בקרבת הים האדריאטי שבים התיכון, באיטליה, סלובניה, קרואטיה, בוסניה והרצגובינה ומונטנגרו, כשהוא כנראה נכחד מאלבניה. לעיתים טועים בינו לבין קרובו לסוג, טרוטה חומה.
מאפיינים

סלמון זה הוא קרוב של האלתית האטלנטית, והוא בעל גוונים כסופים עם גוון שיש והוא בעל גוף ארוך וראש ארוך שמהווה 20 עד 25% מאורך הגוף. הבטן בהירה והעיניים גדולות. צבע הסלמון משתנה בהתאם לסביבה. הסלמונים מגיעים לאורך ממוצע של 30 עד 70 סנטימטרים, אך נמצאו כבר פרטים באורך 120 סנטימטרים ומשקל 30 ואף 50 קילוגרם. הסלמונים מגיעים לבגרות מינית בגיל 3 עד 4 שנים.
הם אוכלי דגים בעיקרם הטורפים דגים קטנים או חסרי חוליות שוכני קרקעית. הסלמון מצוי לרוב בנהרות חמימים לאורך דרום אירופה, אך יימצא לעיתים גם בנהרות קרים ומהירים יותר. הוא נפגע מהקמת סכרים, מזיהומי נהרות ומדיג יתר, אך לא מצוי בסכנה.
הערות שוליים

↑  אלתית מרמורטוס באתר הרשימה האדומה של IUCN
אייזיאה ריידר

| --- | --- |
 לידה:  12 במרץ 1971 (בן 53) אוקלנד, קליפורניה, ארצות הברית
 עמדה:  קלע
 גובה:  1.96 מטרים
 מכללה:  UNLV
 דראפט:  בחירה חמישית, 1993 מינסוטה טימברוולבס
 קבוצות כשחקן
 1993–1996 1996–1999 1999–2000 2000–2001 2001:  מינסוטה טימברוולבס פורטלנד טרייל בלייזרס אטלנטה הוקס לוס אנג'לס לייקרס דנוור נאגטס
 הישגים כשחקן
 זכייה באליפות ה-NBA‏ (2001) חמישיית הרוקיז של העונה ב-NBA‏ (1994) זכייה בתחרות ההטבעות של ה-NBA‏ (1994)
אייזיאה ריידר הבן (באנגלית: .Isaiah Rider Jr; נולד ב-12 במרץ 1971) הוא כדורסלן עבר אמריקאי, אשר שיחק בליגת ה-NBA בין השנים 1993–2001. ממוצעיו הכוללים לאורך הקריירה הם 16.7 נקודות, 3.8 ריבאונדים ו-2.7 אסיסטים למשחק.
קריירת מכללות

ריידר נולד בעיר אוקלנד שבקליפורניה, ובין השנים 1989–1991 למד ב"מכללה הקהילתית אלן קאונטי" אשר במזרח קנזס וב"מכללת אנטלופ ואלי" אשר בלנקסטר, קליפורניה. בשנת 1991 עבר ללמוד באוניברסיטת נבדה בלאס וגאס ("UNLV"), אותה עזבו באותה שנה כוכבי קבוצת הכדורסל לארי ג'ונסון, סטייסי אוגמון וגרג אנתוני. בהיעדרם הוביל ריידר את קלעי הקבוצה עם ממוצע של 20.7 נקודות למשחק, אך UNLV לא הורשתה להשתתף בטורניר אליפות המכללות בשל הפרת תקנות ליגת המכללות בשנים קודמות. את עונת 1992/1993 סיים ריידר כקלעי השני בכל ה-NCAA עם 29.1 נקודות למשחק, זכה בפרס השחקן המצטיין של מחוז ה-Big West ונבחר לחמישייה השנייה של העונה בליגת המכללות ("Second-Team All-American").
קריירת משחק

בדראפט ה-NBA‏ 1993 נלקח ריידר בבחירה החמישית, על ידי מינסוטה טימברוולבס. במהלך עונת הרוקי שלו זכה בתחרות ההטבעות, לאחר שגבר בסיבוב הגמר על שון קמפ ורוברט פאק. לאורך העונה קלע 16.6 נקודות בממוצע למשחק, ובסיומה נבחר לחמישיית הרוקיז של העונה. בשתי העונות הבאות היה הקלעי המוביל של הטימברוולבס, עם ממוצע של 20.0 נקודות למשחק, אך הקבוצה ניצחה ב-21 וב-26 משחקים בלבד, בהתאמה.
ביולי 1996, לאחר 3 עונות במינסוטה, הועבר ריידר בטרייד לפורטלנד טרייל בלייזרס. בעונת 1998/1999 השלים חמישייה פותחת חזקה לצד דיימון סטודמאייר, ראשיד וולאס, בריאן גרנט וארווידאס סאבוניס, אשר הוליכה את פורטלנד לשלב גמר האזור המערבי. לאורך הפלייאוף היה ריידר הקלעי המוביל של הקבוצה, עם 16.5 נקודות למשחק, בטרם הודחה על ידי סן אנטוניו ספרס בסדרת גמר המערב.
לקראת עונת 1999/2000 נשלח יחד עם ג'ים ג'קסון בטרייד לאטלנטה הוקס, בתמורה לסטיב סמית' ואד גריי. בעונתו היחידה באטלנטה הוביל את קלעיה עם 19.3 נקודות למשחק, אך ההוקס לא העפילו לפלייאוף לראשונה מזה 8 עונות. הייתה זו העונה השביעית ברציפות אותה מסיים ריידר כאחד משני הקלעים המובילים של קבוצתו.
בעונת 2000/2001 זכה באליפות ה-NBA כשחקן לוס אנג'לס לייקרס, במדיה קלע 7.6 נקודות למשחק כמחליפו מהספסל של קובי בראיינט.
בתחילת עונת 2001/2002 חתם על חוזה בדנוור נאגטס, אך כבר לאחר 10 משחקים שוחרר מהקבוצה ולמעשה פרש ממשחק.
הערות שוליים

↑  סטטיסטיקות ה-NBA של ריידר, באתר basketball-reference.com
↑  סטטיסטיקות המכללות של ריידר, באתר sports-reference.com
↑  רשימת הנבחרים בדראפט 1993, באתר basketball-reference.com
↑  ריידר נשלח בטרייד לפורטלנד, באתר upi.com,‏ 24 ביולי 1996
↑  ריידר וג'קסון מועברים בטרייד לאטלנטה, באתר deseret.com,‏ 31 ביולי 1999
↑  דנוור משחררת את ריידר, באתר upi.com,‏ 20 בנובמבר 2001
| --- | --- |
בקרת זהויות :  MusicBrainz: 993e7c95-f315-4391-bf91-560ae4e7863b
אלכסנדרו בויצ'וק

אלכסנדרו בויצ'וק (ברומנית: Alexandru Boiciuc; נולד ב-12 באוגוסט 1997 בקישינב שבמולדובה) הוא כדורגלן מולדובני המשחק בעמדת החלוץ בקבוצת אוניברסיטת קלוז' מהליגה הרומנית השנייה ובנבחרת מולדובה.
קריירת מועדונים

בויצ'ור שיחק בפוליטכניקה יאשי, בפורסטה סוצ'אבה, במילסאמי אורחיי, בטרגו מורש, בוויילה בולקלוב, בשריף טירספול, בספינטול גאורגה, בקרפטי לבוב, ובאקדמיקה קלינצ'ן.
ב-25 בפברואר 2021 חתם בטוריס קלצ'ו מהסרייה ג'.
ב-5 באוגוסט 2021 חתם באוניברסיטת קלוז' מהליגה הרומנית השנייה.
קריירה בינלאומית

ב-26 בפברואר 2018 ערך בויצ'וק את הופעת הבכורה שלו בנבחרת מולדובה, בהפסד 3-0 לנבחרת ערב הסעודית.
תארים

אליפות מולדובה (1): 2018
אליפות דנמרק (1): 2017/2018
הערות שוליים

↑  TURRIS: FIRMA L’ATTACCANTE BOICIUC! באתר הרשמי של טוריס קלצ'ו, 25 בפברואר 2021 (באיטלקית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אלכסנדרו בויצ'וק".
אזור מוגן אנטארקטי

אזור מוגן אנטארקטי (באנגלית: Antarctic Protected Area) הוא אזור באנטארקטיקה המוגן תחת אמנות אנטארקטיקה.
סוגי האזורים

ישנם שלושה סוגי אזורים המוגנים תחת מערכת זו:
אזור אנטארקטי מוגן מיוחד (באנגלית: Antarctic Specially Protected Area ; בראשי תיבות באנגלית: ASPA) אזור המוגן תחת האמצעים המוסכמים לשימור החי והצומח באנטארקטיקה (משנת 1964 ואילך) ותחת נספח V לפרוטוקול הגנת הסביבה האנטארקטית (משנת 2002)
אזור מנוהל במיוחד אנטארקטיקה (ASMA) המוגן תחת נספח V לפרוטוקול הסביבה האנטארקטית (2002)
אתר היסטורי או אנדרטה (HSM)
ישנן הנחיות למדענים ולמבקרים באזורים אלה, שמטרתן הגנה על אזורים אלה.
האי בופור - אזור אנטארקטי מוגן מיוחד
מפרץ האדמירליות - אזור מנוהל במיוחד אנטארקטיקה
בקתת שקלטון - אתר היסטורי
לקריאה נוספת

• Coetzee, Bernard & Convey, Peter & Chown, Steven., , Conservation Letters. 10.1111/conl.12342
הערות שוליים

↑  בהתאם לאמנת אנטארקטיקה, אנטארקטיקה כולה היא שמורה מדעית מוגנת, ואזורים אלה הם מוגנים במיוחד במסגרת האזור המוגן
↑  Agreed Measures for the Conservation of Antarctic Fauna and Flora
אינקובטור (רפואה)

תינוק באינקובטור
אִינְקוּבָּטוֹר (בעברית גם חֲמָמִית) הוא עריסה שקופה, מעין חממה, המשמש פגים שנולדו טרם עת או תינוקות הלוקים במחלה כלשהי. מערכת החיסון של פגים ותינוקות מסוימים חלשה למדי, ולכן מכניסים אותם לאינקובטור שהוא מעוקר (סטרילי), מונע זיהומים מלחדור למרחבם, ושומר על טמפרטורה ולחות מתאימים. לעיתים מוזרם חמצן אל תוך האינקובטור, כדי לסייע לריאותיו החלשות של הרך הנולד בנשימה.
הערות שוליים

↑  חֲמָמִית במילון רפואה (תשנ"ט), באתר האקדמיה ללשון העברית
ערך זה הוא קצרמרבנושא רפואה. אתם מוזמנים לתרום לוויקיפדיה ו.
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
אינקובטור (מיקרוביולוגיה)

אינקובטור במעבדה ביולוגית
אִינְקוּבָּטוֹר (וכן, חֲמָמִית) הוא מכשיר במיקרוביולוגיה המשמש למתן תנאים אופטימליים לגדילה של מיקרואורגניזמים – חיידקים, פטריות, נגיפים ופרוטיסטים. המיקרואורגניזמים נזרעים במעבדה על מצע גידול הנמצא בצלחת או במבחנה; ליצורים שונים קיימת טמפרטורה שונה שבה גידולם הוא המהיר ביותר. ההבדל נובע מהרכב וסוג החלבונים בתא של היצור. חלבונים רגישים לשינויי טמפרטורה, כאשר שינוי קיצוני עלול לגרום להרס המבנה המרחבי שלהם (דנטורציה) להפסקת פעולתם, ואם תפקידם בתא חשוב—להפסקת גדילתו או למותו. אורגניזם המודל הנחקר ביותר בביולוגיה, Escherichia coli, למשל, גדל בצורה מיטבית בטמפרטורה של 37 מעלות צלזיוס.
ראו גם

תרבית תאים
אלכסנדרו גראור

| --- | --- |

 לידה:  9 ביולי 1900 בוטושאן, רומניה 
 פטירה:  9 ביולי 1988 (בגיל 88) בוקרשט, הרפובליקה הסוציאליסטית של רומניה 
 ענף מדעי:  בלשנות
 מקום מגורים:  רומניה
 מקום לימודים:  סורבון  הפקולטה לפילולוגיה של אוניברסיטת בוקרשט 
 מוסדות:  אוניברסיטת בוקרשט  Romanian Radio Broadcasting Company  România liberă  המכללה הלאומית "גאורגה לאזר"  "Iorgu Iordan-Alexandru Rosetti" Linguistics Institute 
 צאצאים:  Dumitru Graur 
 הערות:  יהודי
 תרומות עיקריות
 חקר השפה הרומנית
 
אלכסנדרו גראור (רומנית: Alexandru Graur‏; 9 ביולי 1900–1988) היה בלשן יהודי רומני, כיהן כפרופסור באוניברסיטת בוקרשט, והיה חבר האקדמיה הרומנית.
קורות חיים

גראור נולד בשם אלכסנדרו בראואר בבוטושאן, בצפון מזרח רומניה, בצפון חבל מולדובה, כאחד מילדיהם של לזר בראואר, מנהל חשבונות ושל אשתו, ז'אנט לבית לנדסקו.
מוצא משפחת בראואר או ברויאר היה במערב הונגריה. אביו של גראור היה צאצא לפלג המשפחה שהתיישב ברומניה. האם, בתו של הרב אברהם לנדסקרונר, הייתה מיוחסת למשפחת המלומדים סניילביץ', מתוכה בלטו מבקר הספרות הנריק סניילביץ' והמתמטיקאי סימיון סניילביץ'.
גראור היה בוגר הפקולטה לספרות ופילוסופיה של בוקרשט בתחום הבלשנות הקלאסית והשפה הרומנית. בשנים 1924–1929 היה בפריז, צרפת תלמידו של הבלשן המפורסם אנטואן מייה. הוסמך בבית הספר ללימודים גבוהים וקיבל דוקטורט מאוניברסיטת סורבון. הוא שב לבוקרשט ועסק בהוראה ומחקר.
בין השנים 1941 - 1944, בתקופת שואת יהודי רומניה, גראור הקים וניהל את בית הספר התיכון היהודי הפרטי, שיועד לתלמידים היהודים שסולקו מבתי הספר הרומנים. לאחר מלחמת העולם השנייה שולב בחינוך הגבוה. בשנת 1955 התקבל כחבר האקדמיה הרומנית. בין השנים 1954–1956 היה דקאן הפקולטה לבלשנות. בין השנים 1955–1974 היה מנהל הוצאת האקדמיה. בין השנים 1958–1988 היה נשיא החברה ללימודים קלאסיים.
גראור פרסם עבודות רבות, ביניהן: "הערות אטימולוגיות "Note etimologice, "אטימולוגיה רומנית" Etimologii româneşti, "התפתחות השפה הרומנית" Evoluţia limbii române, "לימודי בלשנות כללית" Studii de lingvistică generală, "ספר קטן לללימוד אורתוגרפיה" Mic tratat de ortografie, "מלכודות השפה הרומנית" Capcanele limbii române ועוד.
היה נשוי לאמנית ניאגה ובנו דומיטרו היה לעיתונאי ספורט ואיש טלוויזיה מוערך. בין תלמידיו נמנו ינקו פישר, מריוס סאלה ואחרים.
ספרים ופרסומים

I et v en latin, Paris 1929
Nom d'agent et adjectif en roumain, Champion, Paris, 1929
Les mots tsiganes en roumain Paris 1934 (מלים צועניות בשפה הרומנית)
Mélanges linguistiques, Paris 1936
Coup d'œil sur la linguistique balkanique''. In: Bulletin linguistique 4, 1936, S. 31–45 (מבט על הבלשנות הבלקנית)
Încercare asupra fondului principal lexical al limbii române, București 1954 (מסה על אוצר המלים היסודי של השפה הרומנית)
Studii de lingvistică generală, București 1955, 1960 (עיונים בבלשנות הכללית)
Limba romînă: fonetică, vocabular, gramatică, București 1956 (עם אחרים - השפה הרומנית:פונטיקה, אוצר מלים, דקדוק)
Fondul principal al limbii române, București 1957 (אוצר המלים הראשי של השפה הרומנית)
Introducere în linguistică, 1958, 1965, 1972 (עם אחרים_ מבוא בבלשנות) תורגם לגרמנית
(עם לוצ'יה ואלד - Lucia Wald) Scurtă istorie a lingvisticii, București 1961, 1965, 1977 (קיצור ההיסטוריה של הבלשנות)
Evoluția limbii române. Privire sintetică, București 1963 (הפתפתחות השפה הרומנית. מבט סינתטי)
A bird's-eye view of the evolution of the Rumanian language, Bucharest 1963 (מבט על ההתפתחות השפה הרומנית) (באנגלית)
La lingua romena : profilo storico, Bucarest 1963.(השפה הרומנית"פרופיל היסטורי) (באיטלקית)
Etimologii românești, București 1963 (אטימולוגיות רומניות)
La romanité du Roumain, Editura Academiei Române, București, 1965 (האופי הרומאני של השפה הרומנית) (בצרפתית)
The Romance Character of Romanian , Editura Academiei Române, București, 1965 (באנגלית)
Limba latină, Bukarest 1965 (Istoria limbii romane Bd. 1) (השפה הלטינית. כרך ראשון של "היסטוריה של השפה הרומנית")
Nume de persoane, ' Editura Ştiinţifică, București, 1965 (שמות של אנשים)
Tendințele actuale ale limbii române, Editura Științifică, București, 1968 (המגמות העכשויות של השפה הרומנית)
Scrieri de ieri și de azi, Editura Științifică, București, 1970 (כתבים מאתמול ומהיום)
Tratat de lingvistică generală, Bukarest 1971 Graur, Lucia Wald, Sorin Stati (עם לוצ'יה ואלד וסורין סטאטי - ספל ללימוד הבלשנות הכללית)
Puțină... aritmetică, Editura Științifică, București, 1971 (קצת ...אריתמטיקה)
Nume de locuri , Editura Științifică, București, 1972 (שמות של מקומות)
Lingvistica pe înțelesul tuturor, București1972 (בלשנות מובנת לכל)
Gramatica azi, Editura Academiei Române, București, 1973 (הדקדוק היום)
Mic tratat de ortografie, Editura Științifică, București, 1974 (ספר קטן ללימו אורתוגרפיה)
Dicționar al greșelilor de limbǎ, Editura Academiei Române, București, 1982 (לקסיקון לשגיאות השפה)
Puțină gramatică, Editura Academiei Române, București, 1987 (קצת דקדוק)
Alte etimologii românești, București 1975 (אטימולוגיות רומניות נוספות)
Capcanele" limbii române, București 1976, 2009 ("מלכודות" השפה הרומנית)
Dicţionar de cuvinte călătoare, București 1978 (לקסיקון למלים נודדות)
Limba literară, București 1979 (השפה הספרותית)
Cuvinte înrudite, București 1980 (מלים מקורבות)
Dicţionar al greşelilor de limbǎ, București 1982, 2008 (לקסיקון לשגיאות בשפה)
Puţină gramatică,., București 1987–1988 (קצת דקדוק) שני כרכים
לקריאה נוספת

א.ב. יפה - בשדות זרים, סופרים יהודים ברומניה 1880–1940, מכון גולדשטיין-גורן, אוניברסיטת תל אביב 1996
הערות שוליים

↑  באתר הגנאלוגי geni
↑  א.ב.יפה ע' 150
| --- | --- |
בקרת זהויות :  NLI: 987007280588305171  PLWABN: 9810587348205606  BnF: cb123957975 (data)  CANTIC: a1100924x  GND: 124744273  ISNI: 0000 0001 0896 0282  LCCN: n50032039  NKC: jn20000602327  NLG: 89075  NTA: 069157812  SUDOC: 033052433  VcBA: 495/42950  VIAF: 46844915   WorldCat (עם VIAF): 46844915
אלתית דבשתית

| אלתית דבשתית |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: סלמונאים
משפחה:: סלמוניים
סוג:: אלתית פסיפית
מין:: אלתית דבשתית
שם מדעי
 Oncorhynchus gorbuscha ‏וולבאום, 1792

אלתית דבשתית, סלמון דבשתי, אלתית ורודה או סלמון ורוד (שם מדעי: Oncorhynchus gorbuscha) הוא מין של דג השייך למשפחת הסלמוניים החי בימים ובצעירותו בנהרות במערב אמריקה הצפונית ובחופי צפון אסיה.
מאפיינים

אורכו של דג זה מגיע ל-76 ס"מ ומשקלו עד ל-6.8 ק"ג. הוא בעל גוף גדול ואפרפר עם גב מוגבה ובולט דמוי דבשת ולסת עליונה מעוקלת הגדולה יותר מהתחתונה. הזנב גדול והסנפירים קטנות. צבעו של הדג הבוגר מלמעלה כסוף עד זהוב ומלמטה ורוד, משם קיבל את שמו השני.
דגי האלתית חוזרים כל שנה למסע בנהרות ההרריים בהם נולדו ולשם כך נודדים לאורך מאות קילומטרים מהאוקיינוס. הם נודדות בין נהר סקרמנטו שבקליפורניה לנהר מקנזי שבקנדה ומצויות גם בנהר לנה בסיביר, בנהרות קוריאה ובהונשו שביפן. הסלמונים הבוגרים מטילים את ביציהם במימי הנהרות ובהם בוקעים הצעירים.
הדגים מושכים אחריהם מגוון טורפים ביניהם אורקה, כריש, דוב גריזלי ודוב שחור אמריקני, זאב אפור, עיטם לבן ראש, פוקת המפרץ, ארי ים קליפורני, אריה ים שטלר ולוטרות. אך הצייד העיקרי שלהם הוא האדם הדג אותם בכמויות מסחריות למאכל.
הערות שוליים

| --- | --- |
בקרת זהויות :  NLI: 987007548567605171  LCCN: sh85102251
אייזיאה קאזינס

| --- | --- |

קאזינס במדי שולה באסקט בשנת 2018
 לידה:  13 במרץ 1994 (בן 30) מאונט ורנון, ניו יורק, ארצות הברית
 עמדה:  רכז, קלע
 גובה:  1.93 מטרים
 מספר:  11
 מכללה:  אוניברסיטת המדינה של אוקלהומה
 דראפט:  בחירה מספר 59, 2016 סקרמנטו קינגס
 קבוצות כשחקן
 2016–2017   2017–2018   2018   2018–2019   2019–2020   2020   2020–2021   2021  2022   2022  2022- 2023   2023  2023-:  סטוקטון קינגס   סולט לייק סיטי סטארס   שולה באסקט   סולט לייק סיטי סטארס   הפועל ירושלים   פריסטרי אתונה   הפועל גלבוע גליל   אריס סלוניקי   קאלב/קראמו מיין סלטיקס  מכבי ראשון לציון  הפועל חיפה קרקה נובו מסטו
 הישגים כשחקן
 גביע ווינר סל (2019)
 
אייזיאה דבונטה קאזינס (באנגלית: Isaiah Devonte Cousins; נולד ב-13 במרץ 1994) הוא כדורסלן אמריקאי, המשחק בעמדת הרכז והקלע בקרקה נובו מסטו מהליגה הסלובנית.
קריירת תיכונים ומכללות

קאזינס החל את דרכו בתיכון מאונט ורנון. בעונתו האחרונה, הוא העמיד ממוצעים של 15.8 נקודות, 4.4 ריבאונדים, 4.2 אסיסטים ו-3.0 חטיפות למשחק, מה שהוביל את התיכון למאזן 3–23 ולאליפות שנייה ברציפות. בתום לימודיו, הוא דורג בשלושה כוכבים על פי יכולתו בתיכונים.
קאזינס שיחק ארבע עונות באוניברסיטת המדינה של אוקלהומה, כשתפקד בעיקר כקלע אך לעיתים גם כרכז. בעונתו האחרונה, קאזינס הוביל את המכללה יחד עם באדי הילד לפיינל פור, כשהעמיד ממוצעים של 12.6 נקודות, 4.5 אסיסטים ו-1.4 חטיפות למשחק. בתום העונה נבחר קאזינס לקבוצה השלישית של העונה.
קריירה מקצועית

ב-23 ביוני 2016, קאזינס נבחר על ידי סקרמנטו קינגס בבחירה ה-59 בדראפט ה-NBA, ושיחק במדיהם בליגת הקיץ של ה-NBA. ב-6 בספטמבר הוא חתם בקבוצה, אך ב-24 באוקטובר הוא שוחרר לאחר ששותף בשני משחקי קדם עונה. שבעה ימים לאחר מכן, הוא חתם בקבוצת הבת של סקרמנטו מליגת הפיתוח של ה-NBA, סטוקטון קינגס.
ב-19 באוקטובר 2017, סולט לייק סיטי סטארס רכשה את זכויות השחקן של קאזינס והוא חתם בקבוצה.
ב-11 באפריל 2018, חתם קאזינס בשולה באסקט מהליגה הצרפתית.
ב-3 באוקטובר 2018, חתם קאזינס ביוטה ג'אז, אך ב-14 באוקטובר הוא שוחרר מהקבוצה לאחר ששותף בשלושה משחקי קדם עונה. לאחר מכן, חזר קאזינס לסולט לייק סיטי סטארס.
ב-24 ביולי 2019, חתם קאזינס לעונה בהפועל ירושלים מהליגה הישראלית, והצטרף לחברו לשעבר במכללות, טיישון תומאס. ב-1 בינואר 2020, שוחרר קאזינס מירושלים לאחר ששותף בתשעה משחקי ליגת האלופות.
מיד לאחר שחרורו מירושלים, חתם קאזינס בפריסטרי אתונה מהליגה היוונית.
ב-31 ביולי 2020, חזר קאזינס לישראל וחתם בהפועל גלבוע גליל.
בנובמבר 2021 חתם באריס סלוניקי היוונית אך נפצע בתחילת העונה ושוחרר.
בינואר 2022 חתם בקאלב/קראמו האסטונית ושיחק בVTB ובליגה האסטונית-לטבית כחודשים ובמרץ 2022 עבר לשחק במיין סלטיקס מליגת הפיתוח.
לקראת עונת 2022/2023 חתם במכבי ראשון לציון מהליגה הלאומית. ב-18 משחקיו בקבוצה העמיד 13.7 נק', 5.8 ריבאונדים ו-3.6 אסיסיטים.
ב-1 במרץ 2023 חתם בהפועל חיפה מליגת העל. ב-11 משחקיו בקבוצה העמיד ממוצעים של 15.2 נק', 3.9 אסיסטים ו-3.5 ריבאונדים.
בקיץ 2023 חתם בקרקה נובו מסטו מהליגה הסלובנית.
הערות שוליים

↑  הפועל ירושלים: הרכז אייזיאה קאזינס חתם לעונה אחת, באתר מנהלת ליגת העל בכדורסל, ‏24 ביולי 2019
↑  קאזינס ויאנג מצטרפים להפועל גלבוע/גליל, באתר מנהלת ליגת העל בכדורסל, ‏31 ביולי 2020
↑  נועה פופלינגר, ‏אייזיאה קאזינס חתם בהפועל חיפה, באתר ערוץ הספורט, 2 במרץ 2023
אלתית כסופה

| אלתית כסופה |
| --- | --- |
 
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: סלמונאים
משפחה:: סלמוניים
סוג:: אלתית פסיפית
מין:: אלתית כסופה
שם מדעי
 Oncorhynchus kisutch ‏וולבאום, 1792

אלתית כסופה (שם מדעי: Oncorhynchus kisutch) הוא מין של דג ממשפחת הסלמוניים החי בצפון האוקיינוס השקט.
מאפיינים

לדג האלתית ישנם קשקשים כסופים בצעירותם ובגרותם המוקדמת, אז הם חיים בים. הם בעלי סנפירים וזנב כחולים כהים וגב בצבע כחול-אפרפר מנומר בנקודות שחורות. במהלך התבגרותם וכניסתם למים מתוקים הם מפתחים גיבנת בגבם, חוטם הפונה מטה ולסת תחתונה הפונה מטה וארוכה יותר וצבעם הופך לאדום-זהוב וצורת הסנפיר משתנית לצורה קשתית. הנקבות מזכירות את הזכרים אך כהות יותר. אורך הדגים מגיע ליותר מ-100 ס"מ ומשקלם 3.5-5 ק"ג אך לעיתים נמצאים פרטים ששוקלים מעל 16 ק"ג.
דגי האלתית (בלעז סלמון) מיוחדים בעיקר בגלל נדידתם הארוכה מהים לעבר הנהרות בהם בקעו. תפוצתם הימית היא בצפון האוקיינוס השקט משני עבריו, מיפן עד ים ברינג במזרח ומאלסקה עד מפרץ מונטריי בקליפורניה במערב. הם גם הופצו בידי האדם לכל הימות הגדולות ולעוד כמה אגמים בארצות הברית ונמצאו גם במימי דנמרק ונורווגיה, שם הם כנראה נמלטו מחוות דגים.
הדגים הצעירים  בוקעים מביציהם בנהרות וניזונים בתחילה מפלנקטון וחרקים. כשהם בוגרים יותר הם נודדים במורד הנהרות והמפלים לעבר הים ושם ניזונים מדגים קטנים יותר. בתחילת עונת הרבייה הם חוזרים לנהרות בהם נולדו ומנסים להתרבות שם. מאמץ הנדידה, הרעב, המחלות ומאות הטורפים גורמים להתשתם ולמותם של כמעט כל הדגים המתרבים. דגים אלה מהווים מזון מרכזי למגוון בעלי חיים באמריקה (בעיקר של דובי גריזלי) וגם של כמה שבטי אינדיאנים.
דגים אלה נפגעו מאוד מדיג, מחלות וקשיים בהגעה לאזורי רבייתם ואוכלוסייתם פחתה.
הערות שוליים

| --- | --- |
בקרת זהויות :  NLI: 987007283909905171  LCCN: sh85027767
אלתית פסיפית

| אלתית פסיפית |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: סלמונאים
משפחה:: סלמוניים
סוג:: אלתית פסיפית
שם מדעי
 Oncorhynchus ‏Suckley, 1861

אלתית פסיפית (שם מדעי: Oncorhynchus; ע"פ האקדמיה ללשון: אִלְתִּית) הוא סוג של דגי גרם ממשפחת הסלמוניים, ובתוכו 13 מינים.
מיני סוג זה מכונים ברובם בשם אלתית (סלמון) ואחרים בשם טרוטה. הם חיים בחלק הצפוני בשני קצותיו של האוקיינוס השקט או היבשות סביבו, מים ברינג ודרומה עד טאיואן או עד מקסיקו. 6 מיני האלתיות של הסוג נפוצים באוקיינוס ונודדים לנהרות שלחופי אמריקה ואסיה, שם הם משתנים בצורתם, מפתחים גב קשות ומגובנן ולסתות גדולות ומעוקלות בעלות שיניים חדות. כל האלתיות מתים בסוף עונת הרבייה, לאחר מאמץ ארוך ומתשישות, ממחלות, מטפילים ומטורפים. כמו כן רבים מהם נתפסים בידי רשתות וספינות דיג המצמצמים את מספריהם בטבע.
דגים אלה יכולים להגיע עד לאורך 150 ס"מ ומשקל של 60 ק"ג אצל אלתית גמלונית, הגדולה שבדגי הסלמון. הם ניזונים מחרקים ופלנקטון בצעירותם ובבגרותם הם ניזונים מדגים קטנים יותר.
מינים

Oncorhynchus apache
Oncorhynchus rhodurus
Oncorhynchus chrysogaster
טרוטת קלארק (Oncorhynchus clarki)
טרוטת חילה (Oncorhynchus gilae)
אלתית דבשתית (Oncorhynchus gorbuscha)
Oncorhynchus kawamurae
אלתית צ'אם (Oncorhynchus keta)
אלתית כסופה (Oncorhynchus kisutch)
Oncorhynchus masou
טרוטת עין-הקשת (Oncorhynchus mykiss)
אלתית אדומה (Oncorhynchus nerka)
אלתית גמלונית (Oncorhynchus tshawytscha)
אלתית רסטרוסוס (Oncorhynchus rastrosus) - נכחד
Oncorhynchus lacustris - נכחד